Referat møte i FAU- Giske Ungdomsskole

**Dato: 8. november 2017**

Sted: Lærerværelset på Giske Ungdomsskole

Tid: 19.30- 21.00

**Tilstede: Arne Rettedal, Siv Soldal, Silje Svarstad Hebnes, Jon-Andre Johansen, Bodil Berge, Claus Heggdal, Trond Hoel**

|  |  |  |
| --- | --- | --- |
| Sak |  | Ansvarlig |
| Sak 8- 17/18 | **Kort gjennomgang av forrige møtereferat**  Referat ok, mulig at 10. klassefesten blir 21.06.18 istedenfor 20.06 som nevnt sist møte for å samkjøre med Stangeland skole om lån av Giskehallen. | Arne  Trond |
| Sak 9 – 17/18 | **Informasjon fra rektor**  En del langtidsfravær blant personalet har skapt utfordringer i høst for å få dekket undervisningen godt. Det er nå foretatt flere nyansettelser for å bedre mulighet for å sette inn vikarer når faste lærere er borte.  Nasjonale prøver er gjennomført og rektor forventer å kunne gi informasjon om resultater neste FAU.  Elevundersøkelsen gir indikasjoner på at mobbing er et større problem både på 8. og 9. trinn enn tidligere år. Ledelsen jobber i samarbeid med klasseledere om hvilke tiltak som skal iverksettes.  Ser ut til at skolen kommer økonomisk omtrent i balanse i 2017 i forhold til revidert budsjett der sparetiltak ble iverksatt.  Ledelsen jobber videre med sikte på å få laget en sak for SU/ SMU for å få etablert en ny bane for bandy m.m. i utkanten av eksisterende skolegård. Skolen har midler tilgjengelig på fond til dette formålet, men mangler tilbakemelding på forslag til plan fra rette instanser i kommunen. | Trond |

|  |  |  |
| --- | --- | --- |
| Sak 10 -17/18 | **Status Håndballturnering**   * Gjennomføring   + Imponerende hvor mye klassene, lærere og foreldre hadde lagt ned i forarbeid.   + Mye gode tilbakemeldinger, blant annet gjennom fin artikkel i Sandnesposten   + Økonomisk omtrent i balanse, kanskje litt i pluss etter at alle inntekter er kommet. * Erfaringer og lærdom   + God erfaringsoverføring til leder for kommende års turnering fra nåværende leder.   + Tidsskjema fortsatt utfordrende. Alternativer som kan vurderes kommende år:     - Oppnevne egen ansvarlig for musikk-kjøring for å frigjøre speaker fra dette ansvaret     - Fastsette slutt-tidspunkt for hver kamp, og dermed kutte ned på spilletid i den enkelte kamp om dans m.m. tar for lang tid. | Claus |
| Sak 11- 17/18 | **Juleball / øvrige komiteer**  Status Juleball før komitemøte 15.11:   * Julebygda Grendahus 7. desember fra kl 19. * Grendahuset har kapasitet til 300 stk for bordsetning, men om vi ikke har krav til bordsetning kan vi fint øke dette antallet til 400. (vi hadde utfordringer i fjor med elever som ikke fikk billett på grunn av for lite plass). Vi tenker derfor å gå bort fra grøt og erstatte dette med pizza. * Vi har ikke bordsetning dette året, men setter opp småbord. * Pizza er godkjent av elevrådet. * Skolens valgfag gruppe *Sal og Sene* tar ansvar for underholdningen.   Øvrige komiteer, ingen ny informasjon utover det som ble nevnt i sak 8 vedr. dato for 10.klasse fest.  10. klasse festen Bevisst  17.mai | Bodil  Arne  Bodil |
| Sak 12 – 17/18 | **Eventuelt**  Liste over klassekontakter bør legges ut sammen med representanter for FAU. Arne tar en gjennomgang med Rita i administrasjonen og deretter sender til Jon-André for å legge ut på hjemmesidene (om ikke Rita legger direkte ut). | Neste møte FAU  13. desember |